tomron87/hebrew-wikipedia-sentences-corpus huggingface dataset:
קליפ השיר יצא לאור ב-27 ביוני 2019, ונכון ליוני 2024 צבר למעלה מ-116 מיליון צפיות.
מקוםתאריך יציאהפורמטחברת תקליטיםעולם31 במאי 2019הזרמת מוזיקה • הורדה דיגיטליתאטלנטיק
Premier (בשנים 2018-2019: ТНТ-Premier) הוא ספק שירותי הזרמת מדיה ווידאו על פי דרישה בפורמט OTT, שהושק ב-16 באוגוסט 2018 בבעלות חברת "גזפרום מדיה", על בסיס שירות הסטרימינג Now.ru שפעל משנת 2011. השירות מציע תוכן מקורי של סדרות וסרטים בהפקת הערוצים ТНТ, TV-3, THT4, 2х2 וערוץ "סופר".
שירות Premier נגיש לשימוש במחשבים ובהתקנים שונים המריצים את תוכניות ההפעלה Android ו-iOS.
ב-30 באוגוסט 2019 השירות שינה את שמו מ-THT Premier ל-Premier.
ТНТ-Premier הושק ב-16 באוגוסט 2018. ביום ההשקה שודרו שתיים מהסדרות שהופקו על ידי THT: הסדרה בהפקת סמיון סלפאקוב "מעצר בית" והסדרה בכיכובם של גאריק חרלמוב וטימור באטרודינוב "ח.ב."
השירות מספק תוכן מבית THT, כמו גם מערוצי הטלוויזיה "סופר", THT4, TV3 וערוץ 2х2, כמו גם אוסף סרטים בהפקת חברת וולט דיסני ו-1-2-3 Production.
בנוסף, השירות מציג תוכן ספורטיבי מבית הערוצים Match TV וערוץ Match Premier.
תוכן הערוץ מפוצל באופן הבא:
Premier (פרמייר) — אוסף תוכניות מערוצי הבידור ותוכן בלעדי שלא שודר בטלוויזיה.
Premier (ספורט פרמייר) — שידורים חיים של אירועי ספורט וראיונות בלעדיים מערוצי הספורט Match TV, Match Premier.
העולם הקסום של Disney — תוכן מאולפני Disney לילדים והורים: אוסף של סרטים מצוירים וסרטי קולנוע מקוריים.
כל סדרות הטלוויזיה וסרטי הקולנוע מופקים עבור שירות Premier על ידי 1-2-3 Production.
+שם בשפת המקורשםתאריך שידור מקוריפרקיםסטטוסДомашний арестמעצר בית 16 באוגוסט - 25 באוקטובר 2018 12 שודרהБонус 20 בספטמבר - 20 בדצמבר 2018 16 שודרהЗвоните ДиКаприо!התקשרו לדיקפריו!
20 באוקטובר - 1 בדצמבר 2018 8 שודרהМёртвое озероאגם מת 14 במרץ - 25 באפריל 2019 8 שודרהСекта 23 במאי 2019 8 שודרהОбычная женщина.
Нерассказанная история 20 ביולי 2019 9 שודרהБиХэппи 11 ביולי - 15 באוגוסט 2019 8 לא ידועУчителя 22 באוגוסט 2019 12 שודרהКолл-центрמוקד טלפוני20208שודרהЭпидемияהצלה 14 בנובמבר 2019 8 שודרהЦерберקרברוס 2023 8שודרה
Зона отчуждения» - צ'רנוביל: אזור ההפרדה (2019)
ב-16 באוגוסט בשעות הראשונות שלאחר השקת ТНТ-Premier נפתחו כבר כמה עשרות אלפי חשבונות.
בימים שלאחר מכן היישום ТНТ-Premier הותקן כבר על יותר ממאה אלף טלפונים חכמים ודורגה כאחת מחמש האפליקציות החינמיות הטובות ביותר ב-App Store וב-Google Play.
בחודש הראשון לאחר ההשקה נרשמו 5 מיליון מבקרים באתר והאפליקציה הותקנה על 830 אלף מכשירים.
כך, כבר בחודש הראשון להשקה נרשם ממוצע של 3,9 מיליון צפיות בתכני השירות.
1 היא סדרת טלוויזיה פוליטית אמריקאית, שהופקה על ידי קשת אינטרנשיונל ואולפני טלמונדו גלובל על בסיס רעיון מקורי של שירה חדד ודרור משעני שהם גם מפיקים בפועל.
הסדרה הוקרנה בבכורה ב-30 ביולי 2019 והסתיימה ב־27 בספטמבר 2019.
כליאתו של נשיא מקסיקו בעקבות תלונת שווא נותנת את האות לתחילתו של מאבק ארוך ומפרך לחופש ולצדק במדינה מושחתת.
אף על פי שטלמונדו לא חידשה את הסדרה לעונה שנייה, פרק הסיום של הסדרה הסתיים עם סיום פתוח אפשרי להפקת עונה שנייה.
העונה הראשונה של הסדרה הפכה זמינה לסטרימינג ב-10 בדצמבר 2019 בנטפליקס.
ברשת נטפליקס יש בסדרה 64 פרקים בסך הכל.
כרמלו אלברדו הוא בן 45. הוא נולד למשפחה כפרית בצפון מקסיקו.
אמנצ'יו אלוואראדו, אביו של כרמלו, הגיע ממשפחה צנועה במדינת צ'יאפס.
כשאמו של אמנצ'יו נפטרה, הוא הלך לחפש אותה, בלי לדעת שהחיפוש ייפסק באמצע הסכסוך בזאפטיסטה, שם ימות.
כרמלו ראה את תמונתו של אביו בעיתון והחליט לחפש את גופתו.
הוא היה אז בן 20 ומעולם לא מצא את אביו.
כך התחיל המסע של כרמלו, הצעיר הכפרי שהגיע לעבוד בטלוויזיה ואשר בזכות אופיו ותבונתו, הפך למנהיג ובהמשך, למועמד העצמאי לנשיאות ואף על פי שהוא לא חיפש זאת ולא רצה זאת, הוא השיג את המשרה הנחשקת.
כרמלו קיבל את הנשיאות כששתי סיעות לחצו עליו: גברים עשירים שביקשו להשפיע עליו וסוחרי הסמים.
כנשיא, כרמלו הקשיח את נאומו במטרה פשוטה להיות מועיל "במדינה נהדרת שיכולה לספק לכולם, את מה שהיא מתכחשת לו כמעט כלפי כולם."
הונאה של מיליונרים נחשפה על ידי העיתונאים פיה בולאנוס, שלה תומכים רבים שדואגים לפרסום הסיפור השגוי, הדבר מביא לטלטלה בממשלה ומוביל את התובע להחליט להאשים רשמית את נשיא רפובליקה.
התלונות מצטברות והנשיא נלקח למעצר במתקן פדרלי.
אולם מאסרו של כרמלו מביא לתפניות חדות בחברה; אנשיו מגיבים בכעס ויוצאים להגנת נשיאם, שנכלא כעת.
בכך הופך כרמלו למסוכן יותר לאויביו.
כרמלו עכשיו צריך להילחם על חייו, על חירותו ולנקום במי שקושר קשר נגדו.
אריק הייסר בתפקיד כרמלו אלברדו
אלכסיס וולדס בתפקיד כרמלו הצעיר
אלחנדרה אמברוסי בתפקיד קרולינה ארטגה
פביולה גוג'ארדו בתפקיד קרולינה הצעירה
אלחנדרו דה לה מדריד בתפקיד באוטיסטה פרננדס
מריאנה סואן בתפקיד פיה בולאנוס
ארטורו פניצ'ה בתפקיד פדרו איסלס
אנג'ליקה סלאיה בתפקיד מירנדה קולינס
אוטו סירגו בתפקיד בניטו ריבס
גילרמו קווינטנילה בתפקיד איגנסיו מאיורגה
לואיס פליפה טובר בתפקיד הוגו פינה
רוברטו סוסה בתפקיד רעמסס קוטה "אל פרונה"
חורחה קבאלרו בתפקיד רעמסס הצעיר
דמיאן אלקזר בתפקיד סלבדור פראגה
PragerU הוא ארגון אמריקאי ללא כוונת רווח, אשר מתמקד ביצירת תוכן במגוון נושאים בתחום הפוליטיקה, כלכלה, ופילוסופיה, בעיקר מנקודת מבט שמרנית.
הארגון הוקם על ידי הסופר והמגיש דניס פרייגר, בשיתוף עם אלן אסטרין.
הסרטונים הקצרים, רובם באורך של כ-5 דקות, שמייצר הארגון מפורסמים ביוטיוב.
הסרטונים מוגשים לעיתים קרובות על ידי אנשי רוח שמרנים ממדינות שונות בעולם, כולל ישראל.
הארגון נשען על תרומות ובתחילת פעולתו נתמך על ידי דן ופריס ווילקס.
הארגון זוכה לשבחים על רמת האפקטיביות של הסרטונים שלו בלימוד החומר, אך גם לביקורת על מידת הדיוק והאמת שהם מציגים.
בבדיקות שנעשו לסרטוני הארגון נמצא שהם מכילים מידע מטעה או שגוי עובדתית המקדם בריאתנות, הכחשת שינוי האקלים, שנאת זרים, עבדות וגזענות בארצות הברית.
הארגון הואשם בקידום פשיזם, גזענות, אפליה מינית והתנגדות לזכויות להט"ב.
נכון לאפריל 2021 יש לערוץ היוטיוב כ-2.89 מיליון מנויים והסרטונים בו נצפו מעל 1.2 מיליארד פעמים.
יוטיוב הגדיר כמה מהסרטונים בערוץ כ"תוכן מוגבל" לגולשים מסוימים.
"Prenses" הוא שיר שהוקלט על ידי הזמרת-יוצרת הטורקייה הדיסה.
הוא יצא לאור ב-2 בדצמבר 2014, בהוצאת חברת התקליטים פאסאג' מיוזיק כסינגל השני מתוך אלבום האולפן השישי שלה, (2014).
את השיר כתבו גוקאן סהין ואמרה קאראדומן ללחן של קאראדומן.
השיר הגיע למקום הרביעי בטורקיה טופ 20.
השיר נכתב על ידי גוקאן סהין ואמרה קאראדומן, הולחן על ידי קאראדומן והופק על ידי קאראדומן והדיסה.
תאריך יציאתו המקורי היה ב-4 באוגוסט 2014, כש-Tavisye יצא לאור.
בהמשך, הוחלט להוציא אותו כסינגל השני מתוך האלבום, כשהקודם הוא הלהיט "Nerdesin Aşkım", שכבש את פסגת טורקיה טופ 20.
הווידאו קליפ הנלווה של "Prenses" הועלה לערוץ היוטיוב של netd müzik ב-2 בדצמבר 2014, ביום יציאתו של השיר כסינגל.
בתחילתו, ניתן לראות את הדיסה, כשהיא יושבת בשולחן חגיגי ומסביבה אורחים שונים.
הקונספט של הקליפ הוא יום הולדת ומסיבה של ילדים.
באחת מהסצנות, היא אף אוחזת בתינוק.
נכון לאוגוסט 2023 עומד מונה הצפיות של הקליפ על למעלה מ-280 מיליון צפיות, דבר שהופך אותו לאחד מהקליפים הטורקיים הנצפים ביותר בכל הזמנים ולקליפ הטורקי השני הנצפה ביותר בשנת 2014, אחרי "Kalbimin Tek Sahibine" של אירם דריג'י.
כמו כן, הוא הקליפ הנצפה ביותר של הדיסה.
אזורתאריך יציאהפורמטחברת תקליטיםמקורכלל העולם4 באוגוסט 2014הזרמת מוזיקה • הורדה דיגיטליתפאסאג'2 בדצמבר 2014יוטיוב
"Prayer in C" הוא שיר של צמד הפופ העממי הצרפתי לילי ווד אנד דה פריק, שיצא במקור באלבומו, Invincible Friends, בשנת 2010.
בשנת 2014, הדיג'יי ומפיק התקליטים הגרמני רובין שולץ יצר רמיקס המחדש את השיר, והוא יצא מחדש ביוני 2014. הוא השתמש בשיר המקורי, ופרסם לראשונה את הרמיקס שלו להורדה בחינם, למורת רוחם של בעלי זכויות היוצרים, וואגרם מיוזיק.
הרמיקס של שולץ עמד בראש המצעדים באוסטריה, גרמניה, שווייץ, לוקסמבורג, צרפת, הולנד, בלגיה (הן בפלנדריה דוברת ההולנדית והן בוולוניה דוברת הצרפתית), יוון, איטליה, הונגריה, צ'כיה, סלובקיה, פולין, דנמרק פינלנד, מקסיקו, נורווגיה, שוודיה, פורטוגל, ספרד, אירלנד ובריטניה.
השיר הגיע גם לעשירייה המובילה באוסטרליה ובניו זילנד והגיע לטופ 40 במצעדים בקנדה ובארצות הברית.
בספטמבר 2014 ביצע קייזה גרסת כיסוי לשיר בלייב לאונג' של רדיו BBC 1.
השיר נכתב בקצב של 120 פעימות לדקה.
אף על פי שמו, "C" (דו), השיר מוקלט למעשה במפתח של Am, סולם המינור המקביל ל-C.
הועלתה ההשערה ש-"C" מרמז על ישו, מפני שזוהי האות הראשונה בכינוי Christ, ומפני שהשיר עוסק בתפילה.
"Praying for Time" (בעברית: "מתפלל לזמן") הוא סינגל שהוקלט על ידי הזמר-יוצר הבריטי ג'ורג' מייקל, מתוך אלבום האולפן השני שלו, Listen Without Prejudice Vol.
1. השיר יצא לאור ב-13 באוגוסט 1990, על ידי חברת התקליטים אפיק רקורדס, כסינגל הראשון והפותח מתוך האלבום.
לאחר שעזב את הצמד וואהם!, הוציא מייקל את אלבום הבכורה שלו ובהמשך בשנת 1990, הוציא את האלבום Listen Without Prejudice Vol.
1. בסביבות סתיו 1989, התחילו וסיימו להקליט את השיר "Praying for Time", ובהמשך הוא הופץ כסינגל הראשון מתוך האלבום.
השיר זכה להצלחה רבה בארצות הברית ודורג במצעד סוף השנה של הבילבורד הוט 100 שהתפרסם בסוף שנת 1990.
Praying for Time (בעברית: מתפללת לזמן) בשנת 2008, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל שלא מתוך אלבום, על ידי חברת התקליטים סוני מיוזיק אנטרטיינמנט.
השיר לא יצא על ידי אריסטה רקורדס, למרות שדרכה יצאו מרבית שיריה של אנדרווד.
השיר בדומה למקור, שיצא בשנת 1990, נכתב על ידי ג'ורג' מייקל, אך בשונה מהמקור לא הופק על ידו ומפיקו המוזיקלי טרם נודע.
את גרסתה, ביצעה אנדרווד ב-9 באפריל 2008, בתיאטרון דולבי, 6801 שדרות הוליווד, שבלוס אנג'לס, ארצות הברית.
בנוסף להצלחתו במצעד השירים הדיגיטליים, הגיע השיר למקום ה-27 במצעד הבילבורד הוט 100.
Pray for the Wicked הוא אלבום האולפן השישי של הלהקה האמריקאית פאניק!
האלבום יצא לאור ב-22 ביוני 2018 דרך חברות התקליטים DCD2 ו-Fueled by Ramen.
מדינהתוארמכירות קנדה (Music Canada) זהב 40,000 דנמרק (IFPI Denmark) זהב 10,000 הולנד (NVPI) זהב 20,000 הממלכה המאוחדת (BPI) זהב 100,000 ארצות הברית (RIAA) פלטינה 1,000,000
"Prens & Prenses" הוא שיר שהוקלט על ידי הזמרת-יוצרת הטורקייה סימגה.
הוא יצא לאור ב-11 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום.
כמו כן, הוחלט שלא לכלול אותו באלבום הבכורה של סימגה.
השיר לא זכה להצלחה במצעדים, אך צבר למעלה מ-70 מיליון צפיות ביוטיוב.
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016 והוא הופק על ידי סמסון דמיר.
הצלחתו של "Prens & Prenses" התבטאה בכך שהוא הצליח לצבור למעלה מ-50 מיליון צפיות ביוטיוב, אך עם זאת הוא הפך לאחד משיריה היחידים של הזמרת שלא נכנס לטורקיה טופ 20.
הווידאו קליפ הנלווה של "Prens & Prenses" הועלה לערוץ היוטיוב של netd müzik ב-11 בינואר 2017, ביום יציאתו של השיר כסינגל.
בתחילתו, ניתן לראות את סימגה כשהיא בבית לבדה, תוך שהמסקרה בעיניה מרוחה היות שניתן להבין כי היא בכתה בעקבות משבר שפקד אותה.
בהמשך היא מתחילה לבצע את השיר.
נכון לאוגוסט 2023 עומד מונה הצפיות של הקליפ על למעלה מ-70 מיליון צפיות.
אזורתאריך יציאהפורמטחברת תקליטיםמקורכלל העולם11 בינואר 2017הזרמת מוזיקה • הורדה דיגיטליתDMC
Presiento (בעברית: אני מרגיש\ה) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט.
השיר יצא לאור ב-12 באפריל 2019, על ידי חברת התקליטים יוניברסל מיוזיק גרופ, כסינגל מתוך האלבום, .
השיר הגיע למקום הראשון במצעד הרדיו של ספרד.
השיר נכתב על ידי איתנה, חואן פבלו איזאזה פינרוס, חואן פבלו וילמיל, מרטין ורגס מוראלס וסיימון ורגס והופק על ידי חואן פבלו איזאזה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-129 מיליון השמעות.
הווידאו קליפ הרשמי של השיר הועלה לערוץ היוטיוב של איתנה ב-11 באפריל, בשידור חי.
הקליפ צבר למעלה מ-77 מיליון צפיות.
"Prayers" (בעברית: "תפילות") הוא סינגל שהוקלט על ידי להקת ההבי מטאל האמריקאית In This Moment.
השיר יצא לאור ב-28 בנובמבר 2006, על ידי חברת התקליטים סנטיורי מדיה רקורדס, כסינגל הראשון מתוך האלבום Beautiful Tragedy וכשיר הנושא של הסרט "The Hills Have Eyes 2".
השיר נכתב על ידי חברי להקת In This Moment והופק על ידי אריק רייצ'ל.
השיר יצא ביחד עם מיני-אלבום שהכיל בתוכו את השירים "Daddy's Falling Angel" ו-"Have No Fear" וזאת, על מנת לעזור בקידום הסינגל הזה.
השיר הוא שיר מטאלקור המשלב בתוכו גם את סוגת המטאל האלטרנטיבי.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.7 מיליון השמעות.
עבור השיר צולם קליפ ובו הלהקה מבצעת א-קפלה.
במהלך צילומי הקליפ שברה הסולנית הראשית מריה ברינק את אפה.
היא התראיינה לחדשות MTV ואמרה "ממש פתחתי את ראשי במהלך הצילומים.
יש לי צלקת גדולה על הפנים.
המצלמה התקרבה מעט ואני הזזתי את ראשי ופשוט התנגשנו והפרצוף שלי חטף מכה בעקבותיה הוא נפתח ואפי נשבר".
נכון לאוקטובר 2020, מונה הצפיות של הקליפ עומד על למעלה מ-5.5 מיליון צפיות.
מדינהתאריך יציאהפורמטחברת תקליטיםמקורעולם28 בנובמבר 2006תקליטור • הורדה דיגיטליתסנטיורי מדיה
Pray for Me הוא סינגל של הזמר-יוצר הקנדי דה ויקנד והראפר האמריקאי קנדריק לאמאר, מתוך הפסקול של הסרט הפנתר השחור של אולפני מארוול.
השיר יצא לאור ב-2 בפברואר 2018, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל השלישי מתוך הפסקול.
השיר הוא שיתוף הפעולה השני של שני האמנים.
השיר הופיע בסרט במהלך הסצנה בה הפנתר השחור יחד עם בני בריתו, נקיה ואוקויה, נכנסים לקזינו סודי בפוסאן.
דה ויקנד רמז לראשונה על מעורבותו באלבום הפסקול של הפנתר השחור בפוסט באינסטגרם שהעלה ב-19 בינואר 2018 והכיל בתוכו איור של גיבור העל של מארוול הפנתר השחור על עץ מול הירח.
ב-26 בינואר 2018, דה ויקנד רמז פעם נוספת על מעורבותו בפסקול, כשהעלה לחשבון האינסטגרם שלו את הטריילר הרשמי של הסרט.
ב-31 בינואר 2018, לאמאר אישר את מעורבותו של דה ויקנד בפסקול כאשר העלה לחשבון הטוויטר שלו את רשימת הרצועות המלאה של הפסקול, שהכילה את השיר "Pray for Me".
ב-1 בפברואר 2018 העלה דה ויקנד לחשבון הטוויטר שלו סרטון בו מופיע תאריך היציאה של השיר כסינגל השלישי מתוך הפסקול.
"Pray for Me" מולחן בסולם של מי מינור.
אלכס רוברט רוס מ-Noisey שיבח את השיר ותיאר אותו כ"קצר, חבטני ומבצבץ את עצמו".
בפברואר 2020, טספיי ולאמאר נתבעו על ידי להקת הרוק הניסיוני האמריקאית ייסאייר בגין גנבה לכאורה, עקב קווי הדמיון הקוליים עם שירם "Sunrise" משנת 2007. על פי התביעה, החלק שנגנב לכאורה מהשיר כולל "הקלטת ביצוע מקהלה מובהק, אשר התובעים (ייסאייר) יצרו והקליטו באמצעות קולותיהם".
יתר על כן, ייסאייר טענו כי "הנתבעים חילצו את ביצועי המקהלה של התובעים מההקלטה של 'Sunrise', שינו אותה מעט, באמצעות עיבוד כדי לשנות את ה-pitch שלו, בין היתר", ולאחר מכן השתמשו באודיו המתוקן בשיר שלהם.
הצד שנאשם הכחיש את ההאשמה.
מאוחר יותר, התביעה נסגרה על ידי ייסאייר עצמם ביולי 2020.
Preply הוא אתר אינטרנט ללימוד שפות.
האתר מאפשר למשתמשיו ללמוד שפות באופן מקוון באמצעות מדריך אישי לשפות.
החברה הוקמה בשנת 2012 על ידי סרגיי לוקיאנוב, דמיטרו וולושין וקירלי ביגאי מאוקראינה.
האתר preply.com הושק בנובמבר של אותה שנה.
האתר הציע תחילה הדרכה מקוונת למבחנים פסיכומטריים ACT ו-SAT.
בשל התרחבות הביקוש ללימוד מקוון של השפה האנגלית, הסטארטאפ החליט להתמקד בכך.
ב-2013 האתר הושק כזירה ללימודי אנגלית.
בשנה זו החלה החברה להתרחב לאוקראינה, בילרוס, רוסיה, קזחסטן וב-2015 לפולין.
ב-2016 התרחבה הפלטפורמה לברזיל, בריטניה, גרמניה וספרד.
נכון לשנת 2018 היו לפלטפורמה 100,000 משתמשים.
נכון לשנת 2020 התקיימו במסגרת המערכת שיעורים על ידי מדריכים מ-160 מדינות בעולם.
מטה החברה יושב בקייב, אוקראינה, ולחברה משרדים נוספים בברלין וברצלונה.
הבוחר לקבל את השירות יכול לבחור מבין המורים המוצעים, ולצפות בדירוג שיצרו תלמידים אחרים.
כל מדריך מציג את עצמו באמצעות סרטון וידאו קצר, ולצדו ניתן לצפות במחיר לשיעור אותו בוחר המדריך לגבות.
תוכנית הלימודים מתבססת על שיעור ניסיון בתשלום אותו מתזמן התלמיד,
ואם הוא רוצה להמשיך - עליו לבחור בתוכנית לימודים של שיעור בשבוע או מספר שיעורים בשבוע, עליה הוא משלם מראש למשך חודש שלם,
וההרשמה מתחדשת באופן אוטומטי בכל חודש מחדש.
השיעורים מתוזמנים ליום ושעה קבועים, אך ניתן לשנותם בתיאום מראש.
אין אפשרות לקחת שיעורים באופן אקראי.
התלמידים משלמים עבור השיעורים ל-Preply ולא ישירות למורים.
Preply גובה עמלות, כאשר על שיעור הניסיון היא גובה 100% עמלה (המורה אינו מקבל תשלום עבורו),
ובהמשך על חבילות השיעורים - עמלה שנעה בין 18% ל-33%.
המורה מזוכה בתשלום לאחר שהשיעור אושר על ידי התלמיד.
Preply מספקת ממשק הוראה שמאפשר שיחת וידאו בין המורה לתלמיד, כתיבת הערות, לוח משותף לכתיבה, שיתוף מסך וכו';
אך ניתן להעביר את השיעורים, בתיאום בין המורה לתלמיד, גם בפלטפורמות חיצוניות כמו Skype, Zoom, Google Meet וכו'.
Prelude FLNG היא פלטפורמת גז טבעי נוזלי צפה (FLNG) בבעלות רויאל דאטש של ונבנתה על ידי קונסורציום טכניפ סמסונג (TSC) בדרום קוריאה עבור מיזם משותף בין רויאל דאטש של, KOGAS ו-Inpex.
הפלטפורמה באורך 488 מטרים, ברוחב 74 מטרים ובנויה מיותר מ-260,000 טון של פלדה.
הספינה נושאת כ-660,000 טון כשהיא עמוסה במלואה, יותר מפי חמישה מיכולת הנשיאה של נושאת המטוסים נימיץ.
היא ה-FLNG הגדולה בעולם וכן המתקן הימי הגדול ביותר שנבנה אי פעם.
Prelude (בעברית: דְבַר פְּתִיחָה) הוא המיני-אלבום הראשון של הזמרת-יוצרת האמריקאית לורן חורגי.
המיני-אלבום יצא לאור ב-5 בנובמבר 2021, על ידי חברת התקליטים אטונמנט רקורדס.
מתוך המיני-אלבום, יצאו שלושה סינגלים: "Colors", "Scattered" ו-"On Guard" (בשניים האחרונים השתתפו ויק מנסה ו-6lack).
את המיני-אלבום העלו לרשתות הסטרימינג השונות בצאתו, כמו הפצתו בפורמטים דיגיטליים.
המיני-אלבום הופק על ידי אנג'ל לופז, פדריקו וינדבר, ג'האן סוויט, ג'וני ריין, יוסטוס וסט, לורן חורגי, לנטז מרטין, מאליי, אואק, ריי "קוואסי" נלסון, סם ריצ'י, טימבלנד, טרבוריוס וזאיר קואלו.
הוא כולל שבעה שירים, כשאחד מתוכם הוא אינטרו.
שני שירים מתוך השבעה הם שיתופי פעולה עם המוזיקאים ויק מנסה ו-6lack.
עטיפת המיני-אלבום מציגה את לורן חורגי, כשהיא בתוך מים, מביטה למטה.
Press F to Pay Respects (בתרגום חופשי: לחץ F כדי לחלוק כבוד אחרון) הוא מם אינטרנט שמקורו בסצנה מתוך הכותר Call of Duty: Advanced Warfare מסדרת משחקי היריות הפופולרית, Call of Duty.
המשפט מתייחס להוראה שמקבל השחקן בעת סצנת הלוויה צבאית שהפך לביטוי שגור ברשת להבעת תמיכה וסימפתיה, בעיקר בקרב גיימרים.
כחלק מעלילת הקמפיין לשחקן יחיד במשחק Call of Duty: Advanced Warfare, טוראי וויליאם "וויל" איירונס, חבר צוות של השחקן, נפטר כתוצאה מפיצוץ מטען צד בעת משימתם המשותפת.
ההנחיה "Press F to Pay Respects" (או "Press X to Pay Respects" בגרסת המשחק לקונסולות ה-Xbox) מופיעה בעת הלווייתו הצבאית של טור' איירונס, ובמהלכה מוכרח השחקן ללחוץ על הכפתור הרלוונטי ו"לחלוק כבוד" לחברו למשך מספר שניות על מנת להמשיך במשחק.
בריאיון עם ערוץ היוטיוב theScore, סיפר תסריטאי המשחק ג'ון מקלינס כי ההוראה האינטראקטיבית נוספה בשלהי תהליך הפיתוח של המשחק וטען שהיא לא הייתה חלק מהתסריט המקורי.
עם יציאת המשחק לאור בנובמבר 2014, מבקרים ושחקנים רבים ביקרו את הסצנה המדוברת בטענה שהיא מכילה אינטראקציה מאולצת.
ההוראה עצמה בפרט זכתה לביקורת ולעג על היותה שרירותית, מיותרת, ואף בלתי הולמת בהתחשב באווירה העגומה של סצנת הלוויה.
המנחה קונאן או'בריאן סקר את המשחק בכלל ואת הסצנה בפרט כחלק מפינת "Clueless Gamer" בתוכנית האירוח שלו.
בשנים שלאחר יציאת המשחק לאור, התנתק הביטוי מהקשרו המקורי ומהמשחק בכלל, והפך לסמל עצמאי ומם אינטרנט הן אירונית והן ברצינות.
כך לדוגמה החלו גולשים לשלוח את האות "F" בתיבות צ'אט באתרים כגון Twitch כדי להביע צער או סימפתיה למשמע אירועים מצערים, דבר שגרר את הביטוי "F in the Chat" (תכתבו F בצ'אט).
דוגמה בולטת להתנהגות זו התרחשה בעת סטרים התמיכה בקורבנות אירוע הירי בג'קסונוויל, במהלכו הציפו חלק מהצופים את הצ'אט באות "F" כאות הזדהות.
בשנת 2021, קרא המגזין PC Gamer למשפט "המורשת החשובה ביותר של Call of Duty".
המגזין GameRevolution תיאר אותו כ"אחד מממים משחקי הווידאו הפופולריים ביותר בכל הזמנים".
מגזין Kotaku, בכתבה מיוחדת למלות 5 שנים ליציאת הכותר לאור, תיאר את המם כ"אייקוני", לא רק כי הוא "טיפשי", אלא גם כי "האיזון בין 'עצוב' ל'מזלזל' מתהפך לחלוטין בסצנה".
המגזין Screen Rant כלל את הביטוי כחלק מרשימת "ממים שאף פעם לא נמאס מהם", בטענה שעד היום גיימרים רבים משתמשים באות "F" כאות תמיכה.
Praise the Lord (Da Shine) הוא שיר של הראפר האמריקאי אייסאפ רוקי, בהפקתו ובהשתתפותו של הראפר האנגלי סקפטה, שיצא לאור כסינגל השני מתוך אלבום האולפן השלישי שלו, Testing, ב-26 ביוני 2018. זה שיתוף הפעולה השלישי של שני האמנים, לאחר הופעתו של סקפטה באלבום Cozy Tapes Vol.
1: Friends והופעתו של רוקי במיני-אלבום של סקפטה Vicious ב-2017.
השיר היה למצליח במספר מדינות, כשהגיע בשיאו למקום ה-45 במצעד הבילבורד הוט 100 ולמקום ה-18 במצעד הסינגלים הבריטי.
הוא זכה מאוחר יותר בתואר הפלטינה הכפולה מאיגוד תעשיית ההקלטות האמריקאי והפלטינה מאיגוד תעשיית ההקלטות הבריטי.
אייסאפ רוקי וסקפטה שיתפו פעולה פעמיים לפני צאתו של "Praise the Lord (Da Shine)", כשעבדו יחד ב-Cozy Tapes Vol.
1: Friends in 2016 של אייסאפ מוב ב-2016 והמיני-אלבום של סקפטה Vicious ב-2017. בסרטון Verified של Genius, רוקי חשף שכל השיר נכתב בלונדון, בזמן שגם הוא וגם סקפטה היו תחת השפעת LSD.
הווידאו קליפ בוים על ידי דקסטר נייבי ויצא לאור בערוץ היוטיוב של אייסאפ רוקי ב-5 ביוני 2018. הוא מכיל מסך מפוצל המציג סצנות שצולמו בניו יורק ובלונדון, עם הופעות קמע של טיילר דה קריאייטור, חברי אייסאפ מוב ואחיו הצעיר של סקפטה ג'יימי.
נכון לדצמבר 2022, הקליפ נצפה למעלה מ-467 מיליון פעמים.
"Praising You" הוא סינגל של הזמרת הבריטית, ריטה אורה בשיתוף פעולה עם המפיק המוזיקלי הבריטי, פאטבוי סלים.
השיר יצא ב-19 באפריל 2023 בהוצאת חברת התקליטים BMG רייטס מנג'מנט, כסינגל השני מתוך אלבום האולפן השלישי שלה, You & I.
השיר מהווה גרסה מחודשת לשיר "Praise You" של פאטבוי סלים.
נכון ליולי 2023, השיר הושמע למעלה מ-2.9 מיליון פעמים ביוטיוב, ולמעלה מ-21 מיליון פעמים בספוטיפיי.
"Praise Jah in the Moonlight" הוא שיר של YG מארלי, ויצא לאור ב-27 בדצמבר 2023. השיר נכתב על ידי מארלי ואמו לורן היל ונלקח השראה מסבו, בוב מארלי, מן השיר "Crisis" משנת 1978. השיר התפרסם, והגיע למקום הראשון במצעד המוזיקה הרשמי של ניו זילנד, ולעשירייה במצעד הסינגלים הבריטי.
בשלהי 2023, מארלי ביצע את השיר בכמה מהופעותיה של אמו, לורן היל, דבר שגרם לוויראליות ברשתות החברתיות, בעיקר בטיקטוק; מעריצים רבים ביקשו שיוציא לאור את השיר רשמית.
מארלי הוציא לאור את השיר ב-27 בדצמבר 2023.
השיר הגיע למקום הראשון במצעד המוזיקה הרשמי של ניו זילנד, ובקנדה, אירלנד, הולנד והממלכה המאוחדת הגיע למיקומים גבוהים.
השיר גיע למקום 60 במצעד האמריקאי בילבורד הוט 100.
Preacher's Daughter הוא אלבום האולפן הראשון של הזמרת-יוצרת ומפיקת התקליטים האמריקאית אתל קיין, שיצא ב-12 במאי 2022, דרך חברת התקליטים שלה, Daughters of Cain.
זהו אלבום קונספט היוצר נרטיב בהשראת חייה האישיים של האמנית כבת דיאקון ובמרכזו דמויות בדיוניות.
מבחינה קולית, הוא מתנסה במוזיקת פולק, אמריקנה, סלואו קור וז'אנרים אחרים.
לאלבום קדמו יציאתם של שלושה סינגלים בין מרץ לאפריל 2022: "Gibson Girl", "Strangers" ו-"American Teenager".
עם יציאתו, האלבום זכה להערכה מצד מבקרי המוזיקה על הפקתו, אחידותו, הסיפוריות וכתיבת השירים.
רבים מהם כינו אותו כאחד האלבומים הטובים של השנה.
כדי לקדם את בת הכומר, קין יצאה לשני סיבובי ההופעות הראשונים שלה, סיבוב ההופעות של Freezer Bride בשנת 2022 וסיבוב ההופעות של Blood Stained Blonde בשנת 2023, בצפון אמריקה, אירופה ואוסטרליה.
האלבום נכנס לראשונה לעשירייה הפותחת (מקום 10) במצעד בילבורד 200 בעקבות יציאתו על ויניל ב-4 באפריל 2025. נמכרו 39,000 יחידות שקולות, מהן 37,000 היו מכירות פיזיות (בעיקר על גבי ויניל), מה שמציב אותו במקום הראשון במצעד האלבומים המסחריים.
"Prada" הוא סינגל של התקליטן הבריטי קאסו , הזמרת הבריטית ריי וצמד ההיפ-הופ הבריטי, D-Block Europe , שיצא ב-11 באוגוסט 2023 בהוצאת חברת התקליטים מיניסטרי אוף סאונד.
השיר נכתב על ידי ריי, אובי אבלה, ג'מורי סימונס, דירטבייק LB, אדם ויליאמס ויאנג אדז, והופק על ידי קאסו.
נכון לאוקטובר 2025, הסינגל הושמע למעלה מ-25 מיליון פעמים ביוטיוב, ולמעלה מ-963 מיליון פעמים בספוטיפיי.
Pretty Fly (for a White Guy) (בעברית: די מגניב (בשביל בחור לבן)) הוא סינגל משנת 1998 של להקת הפאנק אופספרינג, מתוך אלבומם החמישי, Americana.
סינגל זה נחשב אחד מהשירים הפופולריים ביותר של הלהקה בהגיעו למקום ראשון בטבלת ההשמעות בבריטניה ודורג היטב גם במדינות אחרות.
השיר מספר את סיפרו העגום והמשעשע כאחד של נער לבן מהפרברים המנסה בכל כוחו לעטות על עצמו את התרבות האפרו-אמריקנית על מנת להיראות "מגניב" בעיני הסביבה.
למרות נסיונותיו הרבים, הכוללים לבוש רחב, קעקועים של כנופיות, נסיעה בשכונות של שחורים וקניית מוזיקת היפ הופ הוא נכשל במטרתו, ומושם ללעג ולקלס בעיני הסביבה.
למרות זאת, הוא אינו מוותר ומשלים את החסר לו באמצעות הכחשה.
השיר מעביר ביקורת על תרבות הצריכה והקונפורמיות אשר גורמות לאנשים לנסות להידמות למשהו שהם אינם או לנסות "למרוד" כדי, באופן אירוני, להיות מקובלים בעיני החברה.
בקליפ שולבו בחורות בבגדים חושפניים בקריצה ברורה אל הנוהג הדומה בקליפים של אמני היפ הופ ובניגוד גמור לקליפים של רוק ופאנק - ז'אנר הלהקה.
הקליפ והשיר שמו את האצבע על תופעה חברתית חדשה בארצות הברית - נערים לבנים וצעירים מהפרברים המנסים לחקות את תרבות הגנגסטרים השחורה כפי שהיא מוצגת באופן מוקצן באמצעי תקשורת ההמונים.
התופעה, אשר זכתה לכינוי "ויגרס" (White nigger - הלחם באנגלית של המילים לבן וכושי), אמנם החלה שנים אחדות מוקדם יותר אך הוגדרה היטב ועלתה לתודעת הציבור בארצות הברית בעקבות השיר והקליפ הפופולרי.
השיר מתחיל במשפט ג'יבריש "גרמני": "גונתר, גליבן, גלאוצ'ן, גלובן" - קטע זה לקוח משיר של להקת דף לפרד, "Rock of Ages", והוא מחליף את קריאת "אחד, שתיים, שלוש, ארבע" לפני התחלה של שיר.
אמן הפארודיה וירד אל ינקוביק, ביצע בשנת 1999, גרסת כיסוי משעשעת לשיר זה בשם "(Pretty Fly (for a Rabbi" ("די מגניב בשביל רבי").
Prey For Nothing (בתרגום חופשי לעברית: "טרף לשום דבר"), היא להקת דת' מטאל מלודי ופרוגרסיב מטאל ישראלית.
הלהקה הוקמה ב-2005 על ידי שני חברים, יניב עבודי ואמיר סלומון, אשר ביקשו להמשיך ליצור יחד בעקבות פירוק להקתם הקודמת, "Damnnation".
השניים צירפו אליהם את יפתח לוי שלקח חלק בלהקתם הקודמת גם כן, אך עזב לשנת לימודים באקדמיה למוזיקה בלוס אנג'לס, מה שהביא לדעיכתה של הלהקה הקודמת.
כשחזר, החלו שלושת חברי הלהקה לעמול על חומר מוזיקלי חדש שיהיה אפל יותר וכבד יותר מהחומר הקודם.
לאחר ההחלטה לפנות אל סולן שמתעסק במטאל קיצוני ולא בשירה מלודית, חברו השלושה אל יותם "Defiler" אבני, שהיה בזמנו חבר בלהקת "Abed" ועבד עם סלומון ועבודי באותה השנה על הרכב מחווה ללהקת המטאל דת'.
הארבעה החלו לעבוד על אלבום בכורה, שהוקלט באולפני האנסן בדנמרק בסוף אפריל 2007, אולפן הנחשב ליוקרתי.
האלבום Violence Divine יצא לאור בחברת התקליטים Rusty Cage Recods ההולנדית ב-2008.
האלבום זכה להצלחה בישראל ובעולם ואף נבחר גם כאחד מעשרת אלבומי השנה של מגזין המטאל הישראלי "מטאליסט" לשנת 2008
במהלך שנת 2008 הצטרף ללהקה גיטריסט וסולן להקת "Eternal Gray" לשעבר אייל גלוטמן.
גלוטמן שירת בתפקיד גיטריסט הלהקה עד שנת 2009, והוחלף על ידי גיטריסט להקת "Vipress" טל בכר, אשר נגן גם בלהקת "Betrayer" ובסיבובי ההופעות של להקת המטאל המצליחה בישראל "Orphaned Land".
המוזיקה נכתבה ברובה על ידי גיטריסט הלהקה היחיד דאז, יניב עבודי, ומילות השירים נכתבו על ידי יותם "Defiler" אבני.
האלבום יצא בהולנד באוגוסט 2008, ובשאר העולם בספטמבר של אותה השנה.
האלבום מכיל 12 שירים, מתוכם 2 קטעים אינסטרומנטליים.
האלבום הופץ על ידי חברת התקליטים Rusty Cage Records במרבית מדינות אירופה ובארצות הברית.
עטיפת האלבום עוצבה על ידי המעצב הגרפי הישראלי אלירן קנטור אשר עיצב מגוון עטיפות של הרכבי מטאל ורוק כבד בארץ ובעולם.
העטיפה, המתארת את דמותה של מריה הקדושה המחזיקה במקום דמות התינוק של ישו - פגז M21 ("קטיושה"), מסמלת את רוח האלבום - המכיל שירים העוסקים במתחים הישראליים כמו זהות ישראלית תחת משברי המלחמה, האובדן והזירה ההסברתית בישראל שלאחר מלחמת לבנון השנייה.
ב-14 באוקטובר 2010 הודיעה הלהקה שתכנס להקלטות אלבומה השני באולפני הרץ בפולין.
הלהקה טסה במהלך נובמבר 2010 לצורך הקלטת האלבום, ההקלטה נמשכה כשבועיים.
האלבום, אשר נקרא "Against All Good & Evil" (כנגד כל הטוב והרע) מכיל 13 רצועות ארוך בהרבה מאלבום הבכורה של ההרכב.
לדברי אבני בתוכנית הרדיו "מת על מטאל", הלהקה לא חיפשה ליצור אלבום המשך ל-Violence Divine אלא להתעלות עליו ולהוכיח שהם מסוגלים ליותר מבחינה מוזיקלית.
הלהקה הוציאה לאחר הקלטות האלבום תקליטור סינגל בעל 4 שירים, ביניהם גם גרסת ביצוע לשירם של להקת הפופ Alphaville משנות ה-80, Big In Japan.
לאחר תחלופה בהרכב הגיטריסט השני, התקבע ההרכב עם צירופו של הגיטריסט טל בכר אשר גם תרם בכתיבת חלק מהשירים באלבום.
החומר המוזיקלי נאסף משנת 2008 עד שנת 2010, ואת המילים כתב יותם "Defiler" אבני, כששני שירים נכתבו בעזרתם של דוידאבי דולב, סולן להקת הרוק האוונט-גארדית "Of Marble's Black" ועזרתה של רוני שפנדורף.
האלבום יצא בדצמבר 2011 בכל העולם והוא הופק והופץ על ידי חברת התקליטים הגרמנית "Massacre Records".
את עטיפת האלבום עיצב פול ג'רארד, מעצב אנגלי מתחום הקולנוע.
לפי אבני, האלבום איננו פוליטי במהותו אלא יותר פילוסופי וחברתי במובן הרחב של המילה.
שם האלבום, וכמו כן שירי הנושא בו, הם עיוות מכוון של כתביו של הפילוסוף פרידריך ניטשה אשר כתב את הספר מעבר לטוב ולרוע.
הלהקה הוציאה לאור מתוך אלבום זה שני וידאו-קליפים, לשירים My Final Relapse ולשיר Chekhov's Gun אשר עוסק בסיפור המתוקשר מאחורי רצח רוז פיזם.
באפריל 2013 הוציאה הלהקה אלבום קצר-נגן בשם "Sacred Evolution" בהפצה עצמית.
תקליטור זה הכיל שיר מקורי חדש בשם "Sacred Evolution" שלימים ייכלל בגרסה שתוקלט מחדש גם באלבומם השלישי של ההרכב.
כמו כן התקליטור הכיל גרסאות כיסוי ללהקות U2 ו-Metallica, שיר בהופעה חיה מהאלבום הקודם וגרסה מוקדמת של היצירה האינסטרומנטלית Sumonning Sickness מאלבום הבכורה.
הלהקה שחררה וידאו-קליפ לגרסת הכיסוי שלהם לשיר Hold Me, Thrill Me, Kiss Me, Kill Me של U2 מיד לאחר צאת התקליטור.
במהלך שנת 2013 לאחר צאת "Sacred Evolution" נפרדו דרכם של הגיטריסט טל בכר והלהקה.
הלהקה צירפה לשורותיה את הגיטריסט חן פוגל, בוגר בית הספר רימון, אך לאחר שנה בהרכב ומספר בודד של הופעות, החליט פוגל לעזוב את הלהקה ולהתמקד בלימודיו האקדמאים.
במהלך שנת 2014 הלהקה הקליטה את אלבום האולפן השלישי שלה, אשר נקרא "The Reasoning" (ההנמקה).
אלבום זה מכיל 11 רצועות והוא הוקלט באולפני הלהקה הפרטיים ברשות יניב עבודי.
בראיון שאמר אבני בתוכנית הרדיו "התוכנית הסודית" עם רונן צומר, הלהקה שאפה ליצור נישה משלה עם אלבומה השלישי.
לצורך כך האלבום יצא להורדה מאתר הלהקה ב-21 בדצמבר 2014 ללא עלות וללא אמצעי לשלם עליו.
שירי האלבום נכתבו כולם על ידי יניב עבודי למעט מספר חלקים בשירים אשר נכתבו על ידי חן יפתח לוי וחן פוגל, אשר עזב את הלהקה בסיום תהליך העבודה על האלבום.
מילות האלבום נכתבו על ידי יותם "Defiler" אבני בעזרתה של רוני שפנדורף, באותה העת בת זוגו.
לאלבום הוסף גרסת כיסוי ללהקה Death, מההרכבים המוזיקליים המשפיעים ביותר על הלהקה עצמה, לשיר Mentally Blind.
את עטיפת האלבום עיצב אמיר סלומון, בסיסט הלהקה.
באלבום משתתף זמר המטאל האיטלקי פאביו ליונה, סולנה של להקת המטאל הסימפונית Rhapsody, בשיר יוצא הדופן Shrouded Haven.
שיר זה הנו חורג בתכלית מסגנונה המוזיקלי אשר לרוב נע בתחום המטאל הכבד והמתקדם.
האלבום נחשב לאלבום הנעלם של ההרכב, משום שלא הופץ על ידי חברת תקליטים או חברה ניהולית אחרת.
במהלך שנת 2015 הוציאה הלהקה ליריקס-וידאו (וידאו אנימציה הכולל את מילות השיר) לשירם The Devil's Words From The Angel's Mouth.
יניב עבודי, יפתח לוי ואמיר סלומון ניגנו במספר הרכבי מטאל בעבר ובהווה, ביניהם "Metal Scent" (בעבר "ריח מטאל"), להקת הדת' מטאל "Spawn Of Evil", להקת הרוק "מיתרים", ואף בתור להקת הליווי של סולנה המקורי של "Iron Maiden" פול דיאנו.
יותם "Defiler" אבני, מעבר להיותו סולן בעברו במספר להקות מטאל מקומיות, גם השתתף בתפקיד אורח באלבומיהם של "Amaseffer", "Salem" וכתב טקסטים עבור מגוון להקות מטאל בישראל כמו "Acropolis", "עם הספר" ואף "Orphaned Land".
בנוסף, אבני השתתף כזמר אורח באלבומה של אינפי סנואו ובהופעות חיות שלה.
אבני הוא גם כתב מטאל במגזין המטאל הישראלי "מטאליסט".
במרץ 2011 התפרסם ראיון מקיף עם אבני אודות פועלו וגישתו במוזיקה ובחיים ככללם בפורטל החדשות של ynet במדור התרבות.
לדבריו של אבני, אשר היה בעברו אחראי משמרת בחדר המתים בנהריה גם בתקופת מלחמת לבנון השנייה, המשרה העניקה לו פרספקטיבה ופרופורציה על החיים והמוות, ובין היתר גם היוותה השראה לשיריו.
בשנת 2015 עזב יניב עבודי ממייסדי ההרכב את הלהקה מסיבות אישיות.
את מקומו ואת מקומו של חן פוגל אשר עזב בשנה הקודמת החליפו דימה קוגן, אשר ניגן עם להקת הרוק Hunch ומיכאיל רוטן, גיטריסט להקת המטאל ההולנדית Fuelblooded אשר העתיק את מקום מגוריו לישראל.
Price Tag הוא סינגל של הזמרת האנגלייה ג'סי ג'יי בהשתתפות הראפר האמריקאי B.o.B, מתוך אלבום הבכורה שלה Who You Are.
השיר יצא לתחנות הרדיו בארצות הברית ב-25 בינואר 2011 וכסינגל ב-30 בינואר.
ב-6 בפברואר 2011, נכנס השיר היישר אל המקום הראשון במצעד הסינגלים הבריטי ובמצעד האירי, והיה לשיר הראשון של הזמרת שהגיע למקום הראשון במצעדים אלו.
השיר קיבל בעיקר ביקורות חיוביות ממבקרי מוזיקה.
אתר "Popjusdtice" התייחס לעובדה שהשיר הוא הראשון שקודם באופן משמעותי בארצות הברית, ואמר שהשיר הוא: "הקדמה ממכרת באופן מגוחך לכישרון חדש".
קספר סמית' מאתר הגארדיאן, אמר על השיר ועל "Do It Like a Dude" שהם "להיטים מבוססי R&B שיצילו את העולם".
ניק לוין מאתר "Digital Spy" השווה את Price Tag לשיר של מיילי סיירוס, אותו כתבה ג'סי ג'יי, ואמר "למען האמת, Price Tag נשמע קצת נדוש", ותיאר את השיר כ"שיר היפ-הופ אופטימי, עם מקצב בינוני וקליט".
ג'יימס וולס מאתר "AOL Radio" שיבח את השיר, ובתוך כך כתב "השיר מדגים את הכתיבה והשירה התמיד קצבית עם השפעות סוגת המוטאון שבזכותן ג'סי ג'יי מוכרת".
Pretty On The Inside (מילולית: יפה מבפנים) הוא אלבום הבכורה של להקת הרוק האלטרנטיבי הול, שלפני שהפכה ללהקת רוק אלטרנטיבי וגראנג' הייתה להקת הארדקור פאנק ונויז רוק.
ההרכב של הלהקה באלבום זה כולל את מייסדי הלהקה קורטני לאב, ואריק ארלנדסון שניגנו בגיטרה והלחינו שירים, ולאב גם שרה אותם; את ג'יל אמרי, שניגנה על בס ולקחה חלק בהלחנת השירים, והמתופפת קרוליין רו.
זהו האלבום היחיד של הלהקה, אשר יצא לפני נישואיה המתוקשרים מאוד של לאב לסולן להקת נירוונה קורט קוביין, ואף על פי שלא פרץ למיינסטרים הוא זכה להצלחה בסצנת האוונגרד.
לאחר שפוטרה מהלהקה "בייבס אין טוילנד", פרסמה קורטני לאב, שבאותה תקופה כבר היה לה ניסיון כלשהו בקולנוע ובמוזיקה (שיחקה בתפקיד משני בסרט סיד וננסי והשתתפה במספר הרכבים מוזיקליים), מודעה בעיתון, בה הביעה את רצונה להקים להקה.
אריק ארלנדסון נענה למודעה, והם הקימו יחד להקה בשם Pretty On The Inside, שמאוחר יותר צירפו אליה את הבסיסטית ג'יל אמרי ואת המתופפת קרוליין רו.
כשהייתה הלהקה בתחילת דרכה, והכנסותיה היו זעומות, עבדה לאב כחשפנית, על מנת לאפשר את המשך קיומה.
המפיקה הראשית של האלבום הייתה קים גורדון, חברת להקת סוניק יות', ממנה שאבה לאב השראה.
האלבום משלב מוזיקה מלודית עם צלילי הארדקור פאנק ונויז רוק - שילוב שמייחד את הלהקה, ומקורו בכך שהול הייתה אחת הלהקות היחידות שהושפעו הן מנויז רוק והן מפופ רוק.
לאב כתבה את המילים למרבית שירי האלבום, שמתארים חוויות אישיות ורגשות אישיים שלה ביניהם אלימות (בעיקר כלפי נשים), אובדנות, דימוי עצמי, אונס, זנות ועוד.
קולה של לאב באלבום נע בין לחישות לצרחות רמות, וגם עוצמת הסאונד ומהירות השיר משתנים.
האלבום כולל את השיר "Starbelly", אשר מורכב משלושה שירים: "Cinnamon Girl" של ניל יאנג, "Rhiannon" של פליטווד מק ו-"Best Sunday Dress" של ההרכב Pagan Babies.
האלבום זכה לביקורות טובות ממבקרי המוזיקה.
נאמר עליו, בין השאר, שהוא "דפוק, רועש ומעורר שוק", וגם השוו אותו לאלבום הבכורה
הסינגל "Teenage Whore" מתוך האלבום, הגיע למקום הראשון במצעד האינדי בבריטניה
והאלבום הגיע ל-top 75 במצעד האלבומים הבריטי.
האלבום נמכר בלמעלה מ-200,000 עותקים בארצות הברית.
Pretty Hurts (בעברית: יופי כואב) הוא שיר של הזמרת האמריקאית ביונסה מאלבומה החמישי, Beyonce.
השיר נכתב על ידי הזמרת האוסטרלית סיה.
השיר יצא כסינגל הרביעי מן האלבום ב-10 ביוני 2014. השיר הופק על ידי אמו וביונסה.
שיר זה נכתב תחילה לזמרת קייטי פרי ולאחר מכן הוצע לזמרת ריהאנה, שתיהן דחו את ההצעה וכתוצאה מכך השיר נשלח אל ביונסה שנענתה לה.
זהו שיר מסוג power pop, בלדת נשמה.
השיר והווידאו שלו מתארים התמודדויות עם ההשלכות של הסטנדרטים הגבוהים של חברת היופי ביניהם הפרעות אכילה.
השיר זכה לביקורות חיוביות בעיקר ממבקרי מוזיקה ששבחו את הביצועים הקוליים של ביונסה.
כמן כן, השיר זכה בקטגוריה עבור השיר הטוב ביותר עם מסר חברתי בטקס פרסי המוזיקה של MTV אירופה 2014 ואף בטקס פרסי הווידאו קליפים של MTV לשנה זו.
בנוסף Pretty Hurts זכה להצלחה מוגבלת מבחינה מסחרית.
השיר לא הצליח להיכנס לBillboard Hot 100 והגיע לשיא כאשר הגיע למקום ה-63 במצעד ה-UK Singles Chart.
עם זאת, השיר הוא השיר ה-21 של ביונסה בראש מצעד ה-Hot Dance Club Songs של ארצות הברית.
ואף הוצב במקום ה-4 בתרשים השנתי של מצעד זה.
בקליפ השיר נראית ביונסה מתחרה בתחרות מלכת יופי.
הקליפ נסקר באופן חיובי על ידי מבקרים שהחמיאו למשחק של ביונסה ואף לקשר בין הקליפ לשיר.
מגזין הרולינג סטון הכניס את קליפ השיר לרשימת סוף השנה על הקליפים הטובים ביותר.
ביונסה ביצעה את השיר בסיבוב ההופעות העולמי המשותף שלה יחד עם בעלה ג'יי זי On the Run Tour.
נכון לאוגוסט 2015, לקליפ השיר מעל 100 מיליון צפיות ביוטיוב.
Pretty Girls (בעברית: בנות יפות) הוא סינגל משותף של זמרת הפופ האמריקאית בריטני ספירס והראפרית האוסטרלית איגי אזליה.
זהו הסינגל הראשון של ספירס מאז אלבומה האחרון "Britney Jean".
בחודש אפריל צולמו ספירס והזמרת איגי אזליה ביחד לצילומי הווידאו של הסינגל.
ב-25 באפריל, חשפה ספירס כי תוציא לאור את הסינגל ב-4 במאי.
הוא התמקם בין 30 המובילים באוסטרליה, מצעד הוט 100 וצרפת, בקנדה ובריטניה התמקם השיר במקום 16. אזליה ציינה בדף הטוויטר שלה שהשיר יכול היה להפוך ללהיט גדול ולא הצליח כמצופה בשל קידומה המועט של ספירס, מה שהוביל בהמשך לתגובתה של ספירס ולריבוי השמועות אודות הידרדרות היחסים בין השתיים.
הוא אלבום האולפן השני של הלהקה האמריקאית פאניק!
האלבום יצא לאור ב-21 במרץ 2008 דרך חברות התקליטים Decaydance ו-Fueled by Ramen.
האלבום, שזכה לביקורות מעורבות בקרב מבקרי המוזיקה, שהה 18 שבועות במצעד האלבומים של ארצות הברית בילבורד 200.
אלבום זה הוא האלבום היחידי של הלהקה בו השתתף הבאסיסט ג'ון ווקר, והאחרון בו השתתף הזמר והגיטריסט ריאן רוס.
השניים עזבו את הלהקה בשנת 2009, כשנה לאחר הוצאת האלבום.
לאחר סיבוב ההופעות של הלהקה לקידום אלבום הבכורה שלה, A Fever You Can't Sweat Out, לקחה הלהקה הפסקה והחלה לעבוד על אלבומה השני בחורף 2006. במרץ 2007 הלהקה החלה בכתיבת השירים לאלבום בבקתה בהרים הכפריים של הר צ'ארלסטון שבנבדה.
עד אפריל סיימו חברי הלהקה ארבעה שירים, ותכננו לעבור ללוס אנג'לס להמשך עבודתם על האלבום.
בלוס אנג'לס עבדו חברי הלהקה על שירים נוספים לאלבום וסיימו, לדברי גיטריסט הלהקה ריאן רוס, שני שלישים ממנו.
מאוחר יותר חברי הלהקה איבדו עניין בשירים עליהם עבדו עד כה, והחליטו לגנוז את האלבום ולהתחיל את העבודה מחדש.
מדינהתוארמכירות הממלכה המאוחדת (BPI) זהב 100,000 ארצות הברית (RIAA) פלטינה 1,000,000
Pretenders הוא אלבום הבכורה של הלהקה הבריטית-אמריקאית הפריטנדרס, אשר יצא ב-7 בינואר 1980. שילוב של מוזיקת רוק, פאנק ופופ, האלבום הזה הפך את הלהקה למפורסמת.
ניק לואו הפיק את הסינגל הראשון מהאלבום, "Stop Your Sobbing", אבל החליט לא להמשיך לעבוד עם הלהקה, משום שחשב שהיא "לא מתקדמת לשום מקום".
כריס תומאס הפיק את ההקלטות אחרי זה.
Pretenders יצא הישר למקום מספר 1 במצעד האלבומים הבריטי בשבוע של השקתו, ונשאר שם למשך ארבעה שבועות רצופים.
הוא גם הגיע לטופ-10 בבילבורד 200 ואושר כפלטינה במהלך 1982 על ידי RIAA.
Pretenders נרשם כאחד האלבומים הטובים ביותר בכל הזמנים על ידי VH1 (#52).
ב-2003, רולינג סטון מגזין דירג את האלבום כמספר 155 ברשימת 500 האלבומים הגדולים בכל הזמנים, וקודם לכן, ב-1989, דירג אותו כמספר 20 ברשימת האלבומים הטובים ביותר של שנות ה-1980. ב-2012, Slant Magazine דירג את האלבום במקום 64 ברשימתה של "האלבומים הטובים ביותר של שנות ה-1980".
Pretenders עבר רימאסטרינג והוצא בגרסה מחודשת ב-2006, וכלל דיסק בונוס עם דמואים, בי-סיידס, וקטעים מהופעות חיות, רבים מהם שלא ראו אור קודם לכן.
רצועות אלה, בתוספת גרסה חיה של שיר הפתיחה, "Precious", יצאו בהמשך בתור EP בשם Extended Play זמן קצר לאחר מכן.
Pretenders יצא שוב ב-2009 על ידי אודיו פידליטי כמהדורת אודיופיל מוגבלת על דיסק זהב.
מהדורה זו, על אף שבוססה על הקלטות המאסטר המקוריים, לקה בהינדוס בלתי מורשה, מה שגרם לשינויים בחלק מהשירים.
לא היו רצועות בונוס כלולים.
גרסת כיסוי של "Brass in Pocket" וגרסת המאסטר של "Precious" נכללו להורדה במשחק Rock Band.
הרצועה "Space Invader" הוא קטע אינסטרומנטלי המכיל אפקטים קוליים מן המשחק פולשים מהחלל (Space Invaders).
קטע זה גם נשמע בסדרת הטלוויזיה "הסופרנוס".
"Private Life" נשמע בסרטGrand Theft Auto: Vice City Stories בתחנת הרדיו הבדיונית 98.3. גרסת קאבר הוקלטה על ידי גרייס ג'ונס עבור האלבום שלה Warm Leatherette.
תרשים (1980)שיאמיקוםהולנד (MegaCharts)14ניו זילנד (RMNZ)2נורווגיה (VG-lista)24שוודיה (Sverigetopplistan)2מצעד האלבומים הבריטי1US בילבורד 2009
ארגוןהסמכהתאריךRIAA (US)זהב20 יוני 1980RIAA (US)פלטינה11 אוגוסט 1982
Prince הוא אלבום האולפן השני של המוזיקאי האמריקאי פרינס, שנקרא על שמו.
הוא יצא לאור ב־19 באוקטובר 1979 על ידי "וורנר ברדרס רקורדס".
הוא נכתב, הולחן, עובד, הופק ובוצע על ידי פרינס.
האלבום התקבל טוב יותר מקודמו הן מבחינה מסחרית הן מבחינה ביקורתית.
"Prince" הגיע למקום ה־22 במצעד בילבורד 200 ולמקום השלישי במצעד אלבומי ה-R&B.
" I Wanna Be Your Lover" אף היה הסינגל הלהיט הראשון של פרינס במצעד בילבורד הוט 100, בו הגיע למקום ה־11. "Prince" הגיע למעמד אלבום פלטינה על ידי איגוד תעשיית ההקלטות האמריקאי (RIAA) ארבעה חודשים לאחר יציאתו לאור.
האלבום נכתב, הולחן, עובד, הופק ובוצע על ידי פרינס.
התרומה הנוספת היחידה של אדם אחר היא "איזושהי הרמוניה קולית" שביצע החבר הקרוב והבסיסט אנדרה סימון ב־"?Why You Wanna Treat Me So Bad".
פרינס הקליט את האלבום במספר שבועות, לאחר שחברת התקליטים ביקשה המשך לאלבום הבכורה שלו מ־1978, "For You", לאחר שזה לא הצליח להניב להיט משמעותי (אם כי "Soft and Wet" הגיע למקום ה־12 במצעד ה־R&B), על אף החריגה המשמעותית מהתקציב ההתחלתי.
מאוכזב מחוסר ההצלחה, פנה פרינס במהירות להקליט אלבום שני.
ב־19 באוקטובר 2019, במלאת 40 שנים להוצאת "Prince", פרסמו מנהלי העיזבון של פרינס גרסת דמו אקוסטית של "I Feel For You", כסינגל.
"I Wanna Be Your Lover" צד ב' (בארצות הברית) "My Love is Forever" (ארצות הברית #11, ארצות הברית רית'ם אנד בלוז #1, ארצות הברית דאנס #2, בריטניה #41)
"Still Waiting" צד ב' "Bambi" (ארצות הברית רית'ם אנד בלוז #65)
Primer Impacto (בעברית: אימפקט ראשון) היא תוכנית חדשות בטלוויזיה בשפה הספרדית שמשודרת על ידי יוניוויז'ן, בארצות הברית ובמקסיקו בימי חול בשעות ארבע וחמש אחר הצהריים.
(CST) תוכנית מאוחרת יותר בשעה 23:00 בלילה (ששמה היה "פריימר אימפקטו אקסטרה") משודרת בחסות יוניוויז'ן והיא מובילה למהדורת החדשות של השעה 23:30.
המנחים העיקריים בתוכנית הם מישל גלוואן ופמלה סילבה קונדה.
במהלך סופי השבוע המנחה היא נטליה קרוז.
ורוניקה דל קסטילו מחליפה לעיתים את המנחים ומדווחת על החדשות ממקסיקו סיטי.
ג'קי גרידו מדווחת על מזג האוויר בימי חול ופאולה אלורזה מדווחת על מזג האוויר בסופי שבוע.
פליקס פרננדז ופרננדו פיורה מדווחים על חדשות הספורט.
Preußens Gloria מגרמנית (בעברית: תפארת פרוסיה) היא יצירה צבאית ידועה מהמאה ה-19, שהולחנה על ידי יוהאן גוטפריד פייפקה (1817–1884).
Preußens Gloria נכתבה בשנת 1871 לאחר ניצחונה של ממלכת פרוסיה במלחמת צרפת–פרוסיה, מה שהוביל לאיחוד המדינות הגרמניות ולהקמתה של הקיסרות הגרמנית בהובלת פרוסיה.
כחלק ממצעד הניצחון של הכוחות החוזרים, היצירה הושמעה לראשונה בפומבי בפרנקפורט על האודר, שם התגורר חיל המצב של פייפקה.
מכיוון שפייפקה ניגן את היצירה רק באירועים חשובים, היצירה לא הייתה ידועה לציבור הרחב במשך זמן רב.
בשנת 1909 הופיע כתב היד הרשמי של המנגינה הכמעט נשכחת ועובד מחדש על ידי המפקח הצבאי-מוזיקלי פרופ' גראוורט.
זמן קצר לאחר מכן כתב היד החדש נכלל באוסף צעדות הצבא הפרוסי.
עם עליית המפלגה הנאצית לשלטון בשנת 1933, היצירה המפורסמת הפכה למרכיב מרכזי של ניצחון לאומני שהונע על ידי תנועת התעמולה להחזרת תהילה לשעבר עבור האומה.
הניצחונות הפרוסים נתפסו באותה תקופה כהשתקפות של עליונות אידאולוגית וגזעית גרמנית.
כיום זו אחד מיצירות הצבא הגרמני הידועות ביותר.
לעיתים קרובות היא מנוגנת על ידי הבונדסוור בטקסים רשמיים ובביקורי מדינה.
זוהי גם מנגינה סטנדרטית בהרכבים צבאיים בינלאומיים רבים.
בגרמניה מנגנים אותה לעיתים קרובות להקות לא מקצועיות בשל הפופולריות שלה.
היא אומצה גם על ידי יחידות בצבאות אחרים, למשל, השיר מנוגן לעיתים קרובות על ידי להקות מארש בצפון אירלנד.
כמו כן, הוא מנוגן במצעדים הצבאיים של צ'ילה, בביצוע הצבא הצ'יליאני.
הוא מנוגן גם על ידי להקת הצבא השוודית המלכותית.
בסוף פרק 3 של "עולם במלחמה", נפילת צרפת, היצירה מושמעת ברקע קטעי הסרטים החדשים של מצעד הניצחון הגרמני במורד שאנז אליזה.
"Pressure" (בעברית: "לחץ") הוא סינגל שהוקלט על ידי התקליטן ההולנדי מרטין גריקס בהשתתפות הזמרת-יוצרת השוודית טובה לו.
השיר יצא לאור ב-5 בפברואר 2021, על ידי חברת התקליטים Stmpd Rcrds, כסינגל שלא מתוך אלבום.
ב-2 בפברואר 2021, חשף גריקס את עטיפות הסינגל בחשבונות המדיה החברתית שלו כמה ימים לפני צאת השיר.
על פי פרסומים רבים באינטרנט, השיר בעל מנגינה עמוקה התואם את קולה הווקאלית של טובה לו.
הווידאו קליפ הנלווה שצולם לשיר בוים על ידי פיליפ הובנז'ו, אולה קנוטסון והועלה לערוץ היוטיוב של גריקס בשידור חי ב-5 בפברואר 2021, בסמוך לצאתו של הסינגל עצמו.
מדינהתאריך יציאהפורמטחברת תקליטיםמקורעולם5 בפברואר 2021הזרמת מוזיקה • הורדה דיגיטליתStmpd Rcrds
Pretty Summer Playlist: Season 1 הוא המיני-אלבום השלישי של הראפרית האמריקאית סוויטי.
המיני-אלבום יצא לאור ב-16 באפריל 2021 על ידי חברות התקליטים האחים וורנר וארטיסטרי.
+ תאריכי יציאות לאור ופורמטים עבור Pretty Summer Playlist: Season 1מדינהתאריך יציאהפורמטחברת תקליטיםמקורעולם16 באפריל 2021הורדה דיגיטלית • סטרימינגוורנר • ארטיסטרי
"Pride Is the Devil" הוא שיר של הראפר האמריקאי ג'יי קול, בהשתתפות הראפר האמריקאי ליל בייבי, מתוך אלבום האולפן השישי של קול, The Off-Season, שיצא לאור ב-14 במאי 2021, על ידי חברות התקליטים דרימוויל רקורדס, רוק ניישן ואינטרסקופ רקורדס.
השיר הופק על ידי טי-מינוס ומכיל דגימה של השיר "Can't Decide" של הראפר אמינה, מתוך אלבומו Limbo משנת 2020, שהופק אף הוא על ידי טי-מינוס.
זהו שיתוף הפעולה הראשון בין קול וליל בייבי, לאחר שהשניים נצפו יחד בשנת 2019 בסשן ההקלטות של דרימוויל רקורדס לאלבום האוסף של הלייבל, Revenge of the Dreamers III.
ברנדון יו מוראייטי אמר כי האירוח של ליל בייבי היה בולט בשיר.
קרל למאר מבילבורד הזכיר את השתתפותו של ליל בייבי ב-"Wants and Needs" של דרייק וב-"Pride Is the Devil" ב-2021 ואמר כי הוא "צף בשתי הרצועות, ובעיקר באחרונה, שם ביסס את מעמדו כאחד מכוכבי הראפ הבולטים ביותר".
מגזין Complex דירג את השיר במקום ה-21 ברשימת "50 השירים הטובים ביותר לשנת 2021 (עד כה)".
בשבוע הראשון לצאתו, הגיע השיר היישר אל המקום השביעי במצעד הבילבורד הוט 100, לצד שלוש רצועות נוספות מהאלבום, ובכך הפך קול לאמן השלישי בהיסטוריה שהכניס ארבעה שירים היישר אל העשירייה הפותחת.
Prince & Knight הוא ספר תמונות לילדים להט"בי-אמריקאי, שנכתב על ידי דניאל האק, ואויר על ידי סטיבי לואיס.
הספר מספר את סיפורו של נסיך צעיר שמתאהב באביר, לאחר שהשניים עבדו יחד נגד דרקון שמאיים על הממלכה.
הספר פורסם במקור באנגלית על ידי הוצאת בונייר ב-1 במאי 2018. השותפות בין הוצאת בונייר לבין הליגה ההומו-לסבית נגד השמצה הספר גם יצא בגרסאות מחודשות בקנדה וביפן.
הספר זכה לשבחים ולהתנגדות בשל אופי תוכנו, זכה במספר פרסים, וקיבל ביקורת וצנזורה מצד שמרנים חברתיים, ברחבי ארצות הברית, מסיבות של נאותות ומוסר בהתחשב בקהל המיועד לו.
הספר יצא לראשונה בכריכה קשה ב-1 במאי 2018, על ידי הוצאת בונייר בשיתוף פעולה עם GLAAD.
הסקת הספר זכתה לתשומת לב עיתונאית משמעותית, כולל מ-A Plus , שיקגו טריביון, גיי טיימס, NewNowNext, PinkNews, PopSugar , The Today Show, ו-TheWrap .
בראיונות עם הליגה ההומו-לסבית נגד השמצה והפינגטון פוסט, ציין האק שהוא קיבל השראה לכתוב את הספר לאחר שראה מחסור בייצוג להט"בי במדיה לילדים, במיוחד במדיות שמציגות דמויות אנושיות.
בעיצובו של הנרטיב הוא חשב במיוחד כי .
הוא רצה להראות לילדים שהומואים
נשיאת ומנכ"לית GLAAD, שרה קייט אליס, שהתייחסה לאופי השותפות של הוצאת בונייר / GLAAD וחשיבותה של ייצוג קווירי בספרות, באומרה כי: , וכי
בנוסף למהדורה המקורית של הכריכה הקשה, פורסמו מהדורה צרפתית (Le Prince Et Le Chevalier) ומהדורה יפנית (王子 と 騎士) בהוצאת Scholastic Canada ו-Oakla בהתאמה.
מהדורת כריכה רכה מיוחדת יצאה ב-2019 על ידי תאגיד סקולסטיק עבור מועדון הספרים סקולסטיק שבבית הספר, ומהדורה כריכה קשיחה יצאה ב-2020. ספר ההמשך, Maiden & Princess, שנכתב על ידי האק ואיזבל גלופו ואויר על ידי בקה הומאן, יצא באפריל 2019.
על פי האתר האישי של האק, הספר הוא ספר תמונות לילדים בגילאי 4–8, המשלב טקסט עם איורים בעמוד מלא.
על פי דנה רודולף, הספר Prince & Knight מהדהד את שמו ועלילתו של הספר Koning & Koning.
רודולף טוענת כי בניגוד לאיורים וה- ב-Koning & Koning, האיורים ב-Prince & Knight בנוסף, בביקורת על היצירה של Booklist , מציינת כי צמד האק ולואיס
הספר זכה לביקורות חיוביות בעיתונים רבים.
המגזין Kirkus Reviews העניק לספר ביקורת מכוכבת, וכינה אותו ספר ו- המגזין סקול לייבררי ג'ורנל אמר כי: באופן דומה, בעיתון שיקגו טריביון נכתב כי: האתר Bookish ציין כי
הספר נבחר לעשרת הספרים המובילים של רשימת הקשת של איגוד הספריות האמריקאי לשנת 2019. הספר היה גם מועמד לפרס הספר הטוב של Goodreads בקטגוריית ספר התמונות הטוב ביותר.
הספר נבחר לספר הילדים הטוב ביותר לשנת 2018 על ידי אמזון, שיקגו טריביון, Kirkus Reviews , ו-PopSugar .
על פי המשרד לחופש המידע של איגוד הספריות האמריקאי, הספר היה הספר החמישי המעורער ביותר ב-2019. בין הסיבות המוצהרות על ערעור הספר, נמצאות על תוכנו הלהט"בי, על היותו בעל פוטנציאל לגרום לבלבול, סקרנות ולדיספוריה מגדרית, ועל התנגשות עם נקודת מבט דתית.
דבורה קלדוול סטון, מנכ"לית לחופש המידע של איגוד הספריות האמריקאי, אמרה כי: , אך הם מעורערים משום ש- על פי ממצאי ה-ALA, הערעורים הגיעו מצד הורים, מחוקקים ומנהיגים דתיים.
מחלוקת במחוז אופשור, וירג'יניה המערבית
הספרייה הציבורית של מחוז אופשור בוירג'יניה המערבית הורידה את הספר ממדפיה לאחר שג'וש לייפילד, כומר מקפלת ההרים של קתת השדרה, נפגש עם אנשי הספרייה כדי להביע את התנגדותו לספר.
בפוסט שכתב בפייסבוק, שנמחק מאז, אמר לייפילד כי:
ההערות של לייפילד וההחלטה להוריד את הספר ממדפי הספרייה עוררו תגובות מצד פעילים להט"בים מקומיים ולאומיים ותומכי צנזורה.
שרה קייט אליס, נשיאת ומנכ"לית GLAAD, אמרה בהצהרה כי:
בנוסף, הקואליציה הלאומית נגד צנזורה, המשרד לחופש המידע של איגוד הספריות האמריקאי ואיגוד הספריות בווירג'יניה המערבית דחקו בספרייה הציבורית של מחוז אופשור להחזיר את הספר למדפים.
במכתב לחברי הדירקטוריון, ה-WVLA הצהיר כי:
על פי הניו יורק טיימס, ודיווח של ה-ALA, הספר
במחוז לאודון , וירג'יניה, עמד בית הספר המקומי בפני מספר הצעות לצזנר ספרים שהונחו כמרכיב ביוזמה של "ספריות כיתות מגוונות" לכיתות יסודיות ותיכוניות.
מרבית ההצעות התמקדו בספרות הלהט"בית, אך על פי שהיוותה רק כחמישה אחוזים מהספרים המיועדים לתוכנית.
באופן ספציפי, הספרים Heather has Two Mommies , My Princess Boy ו-Prince & Knight קיבלו הכי הרבה בקשות לבדיקה מחודשת של הורים ואזרחים.
על פי מסמכים מחוזיים פנימיים, הספרים הועברו למשרד היועץ של בית הספר בזמן שנבדקו מחדש.
גם המתנגדים וגם התומכים בהכללת הספרים הלהט"בים ביוזמת הגיוון הביעו את עמדותיהם במהלך ישיבת ועדת חינוך ארוכה בת שש שעות שדנה במחלוקת.
ביירון קרוס, מורה לחינוך גופני במחוז, אמר כי יש להסיר את כל הספרים ש-.
הורה אחר שנכח הצהיר במהלך ההערה הציבורית:
הגידול בתשומת הלב התקשורתית שנגרמה ככל שהמחלוקת הלכה וגברה עוררה התערבות של הקואליציה הלאומית נגד צנזורה, שטענה לעיתון המקומי כי:
"Primadonna" (קרי: "פְּרִימָדוֹנָה") הוא שיר של הזמרת-יוצרת הוולשית מרינה אנד דה דיימונדס, מתוך אלבום האולפן השני שלה, Electra Heart.
השיר יצא ב-20 במרץ 2012 כסינגל המוביל הרשמי של האלבום.
השיר הגיע לחמישייה הראשונה במצעדי המוזיקה של אוסטריה, אירלנד וניו זילנד, ולעשרים הראשונות בממלכה המאוחדת, הונגריה ושווייץ.
דיאמנדיס חשבה לראשונה על שם השיר ביולי 2011. "Primadonna" הוקלט באוקטובר 2011, והיה לשיר האחרון שהוקלט עבור האלבום, ולדבריה, 'בחר את עצמו כסינגל הראשון מהאלבום'.
"Primadonna" הוא באורך של שלוש דקות ו-38 שניות.
זהו שיר דאנס-פופ שמשלב ביטים של דיסקו ואלקטרופופ, ובעל אלמנטים של יורופופ.
השירה של דיאמנדיס בשיר תוארה כאופרה.
השיר זכה להצלחה וביקורות חיוביות בשעות הראשונות לאחר יציאתו לרדיו, על ידי מעריצים ומאזינים חדשים כאחד, במיוחד באתר הרשת החברתית טוויטר, בו הפך לנושא פופולרי.
רוברט קופסי מ-דיגיטל ספיי דירג את הרצועה בארבעה מתוך חמישה כוכבים, וכתב כי בשורה "Got you wrapped around my finger bebe/You can count on me to behave", דיאמנדיס "מגלמת אחד מני ארכיטיפים נשיים רבים שיופיעו באלבום הבא שלה - אם כי אנחנו חושדים שזה האחד שהיא מזדהה איתו הכי הרבה".
סם לנסקי מ-MTV Buzzworthy תיאר אותו כ-"שיר מפלצתי", וסיכם, "מעורר את קייט בוש ברמות הגבוהות קולה של מרינה, המזכיר את התווים הגבוהים של קייט בוש, ממלא את הרצועה עם רגש ואישיות".
קתרין סנט אסף מ-Popdust העניקה לשיר שלושה וחצי כוכבים "הנוטים לכיוון הארבעה", ותיארה אותו כ-"כדור גדול של אירוניה ולעג".
השיר דורג לראשונה במקום ה-11 במצעד הסינגלים הבריטי, הודות ל-25,337 עותקים שנמכרו בשבוע הראשון שלו, ובכך היה לסינגל המצליח ביותר של דיאמנדיס במצעד הבריטי עד אז.
ב-30 באוקטובר 2020, הגיע סך המכירות ל-400,000 עותקים, והשיר זכה לתואר זהב על ידי איגוד תעשיית ההקלטות הבריטי.
בשבוע השלישי שלו במצעד הסינגלים האירי, עלה "Primadonna" למקום השלישי, והפך לסינגל המצליח ביותר של הזמרת גם באירלנד.
בנוסף, הגיע השיר למקום הרביעי במצעד הניו זילנדי.